CELEX: 22004D1214(01)
Language: et
Date: 2004-10-26 00:00:00
Title: Euroopa Liidu Nõukogu ning Islandi Vabariigi ja Norra Kuningriigi vahel sõlmitud lepinguga nende kahe riigi ühinemise kohta Schengeni acqui' sätete rakendamise, kohaldamise ja edasiarendamisega asutatud EL/Islandi ja Norra segakomitee otsus 1/2004, millega muudetakse 29. juuni 1999. aasta otsust nr 1/1999 oma kodukorra vastuvõtmise kohta

14.12.2004   
            
            
               ET
            
            
               Euroopa Liidu Teataja
            
            
               C 308/1
            
         Euroopa Liidu Nõukogu ning Islandi Vabariigi ja Norra Kuningriigi vahel sõlmitud lepinguga nende kahe riigi ühinemise kohta Schengeni acqui' sätete rakendamise, kohaldamise ja edasiarendamisega asutatud EL/Islandi ja Norra segakomitee otsus 1/2004, millega muudetakse 29. juuni 1999. aasta otsust nr 1/1999 oma kodukorra vastuvõtmise kohta
   (2004/C 308/01)
   SEGAKOMITEE,
   võttes arvesse oma kodukorra (1) artikli 15 lõiget 2,
   ON TEINUD JÄRGMISE OTSUSE:
   Artikkel 1
   Segakomitee kodukorda muudetakse järgmiselt.
   Artikli 1 viimase lause järele lisatakse järgmine lause:
   
      “Islandi ja Norra valitsusi esindavad delegatsioonid võivad kõrgemate ametnike ja ministrite tasemel kohtuva segakomitee eesistuja koha loovutada teisele delegatsioonile, mis on valmis seda ülesannet täitma.”
   
   Artikli 5 lõiku 2 muudetakse järgmiselt:
   
      “Vähemalt poolte nõukogu liikmete, Islandi delegatsiooni ja Norra delegatsiooni ministri tasemel esindaja ning komisjoni esindaja kohalolek on nõutav, et segakomitee saaks otsuseid vastu võtta.”
   
   Artikkel 2
   Käesolev otsus jõustub selle vastuvõtmise päeval.
   Artikkel 3
   Käesolev otsus avaldatakse Euroopa Liidu Teatajas. Island ja Norra vastutavad otsuse siseriikliku ametliku avaldamise eest.
   
      Luxembourg, 26. oktoober 2004
      
         
            Segakomitee nimel
         
         
            esimees
         
         
            
      
   
   
      (1)  EÜT C 211, 23.7.1999, lk 9.